cyanic-selkie/wikianc huggingface dataset:
Τσαλαπετεινός Ξάνθης
Γεωγραφία - Ιστορία
Ο Τσαλαπετεινός βρίσκεται στα σύνορα της Ελλάδας με τη Βουλγαρίας και τα ανατολικά όρια με την Περιφερειακή Ενότητα Ροδόπης. Απέχει 51 χλμ. ΒΑ. από την Ξάνθη και 37 χλμ. Α.-ΒΑ. από τη Σμίνθη (έδρα δήμου) ενώ δίπλα και δυτικά του περνάει ο Μεγάλος Ξεροπόταμος που λίγο μετά μαζί με το Σακκόρεμα δημιουργούν τον ποταμό Κόσυνθο. Το χωριό αναφέρεται από την εποχή της τουρκοκρατίας και οι πρώτοι κάτοικοί του ήταν μουσουλμάνοι Κιρτζαλήδες, λαός μικρασιατικής καταγωγής που αρχικά (με τη συνθήκη του Αγίου Στεφάνου - 1878) μεταφέρθηκαν από τους Οθωμανούς στο Κίρτζαλι της Βουλγαρίας και στην συνέχεια μετοίκησαν νοτιότερα σε ορισμένες περιοχές της Ξάνθη και Ροδόπης. Τα σπίτια του, άλλα γκρεμισμένα και άλλα διατηρημένα, έχουν τα χαρακτηριστικά γνωρίσματα της παραδοσιακής αρχιτεκτονικής της περιοχής. Νότια του χωριού και πάνω στο ποτάμι είναι το πέτρινο γεφύρι του Γεντί Μπουρούν και λίγο μετά τα υπολείμματα παλιάς μουσουλμανικής πηγής/βρύσης. Ως οικισμός αναφέρεται επίσημα, μετά την απελευθέρωση της Θράκης, το 1924 στο ΦΕΚ 194Α - 14/08/1924 να προσαρτάται στην κοινότητα Σατρών. Σύμφωνα με το Σχέδιο Καλλικράτης υπάγεται στη δημοτική ενότητα Σατρών του Δήμου Μύκης και σύμφωνα με την απογραφή 2011 έχει πληθυσμό 4 μόνο κατοίκους.
Εξωτερικοί σύνδεσμοι
Κατηγορία:Χωριά του νομού Ξάνθης Κατηγορία:Δήμος Μύκης
Πανελλήνιος Τορόντο
Ο Πανελλήνιος Τορόντο (Toronto Panhellenic) υπήρξε ένας επαγγελματικός ελληνοκαναδικός ποδοσφαιρικός σύλλογος με έδρα την πόλη του Τορόντο της πολιτείας Οντάριο του Καναδά. Ιδρύθηκε τo 1976 και πήρε τη θέση της ελληνικής ομάδας "Όμηρος" στο καναδικό επαγγελματικό πρωτάθλημα (National Soccer League), το παλιότερο εθνικό πρωτάθλημα, που διεξαγόταν από το 1927 ως το 1997. Αναδείχθηκε δυο φορές πρωταθλητής Καναδά (1977, 1980).
Ιστορικό
Τις δεκαετίες του '60 και '70 στο Τορόντο λειτουργούσε η επαγγελματική ποδοσφαιρική ομάδα "Τορόντο Ελλάς" (Toronto Hellas), η οποία έλαβε μέρος στο καναδικό επαγγελματικό πρωτάθλημα ως το 1972. Στη συνέχεια, τη θέση της πήρε ο Όμηρος για τρεις σεζόν (1973 ως 1975).
Από το 1976 ένας νέος ελληνικός ποδοσφαιρικός σύλλογος με έδρα το Τορόντο, ο "Πανελλήνιος" (Toronto Panhellenic), πήρε τη θέση της ομάδας "Όμηρος". Ο Πανελλήνιος μετείχε στο καναδικό επαγγελματικό πρωτάθλημα (National Soccer League) για επτά σεζόν τουλάχιστον, από το 1976 ως το 1982, ίσως και μετέπειτα. Δεν περιορίστηκε σε απλή συμμετοχή αλλά κατέκτησε δυο φορές τον τίτλο της λίγκας: 1977, 1980, ενώ άλλη μια σεζόν τερμάτισε στη 2η θέση της κανονικής περιόδου (1981).
Αγωνιστική πορεία
Η αγωνιστική παρουσία του "Πανελλήνιου Τορόντο" τις χρονιές που μετείχε στη CNSL έχει ως εξής:
Πηγές
Κατηγορία:Ελληνικοί αθλητικοί σύλλογοι Καναδά Κατηγορία:Ιδρύσεις αθλητικών συλλόγων το 1976 Κατηγορία:Ποδοσφαιρικές ομάδες Καναδά Κατηγορία:Τορόντο
Δήμος Βασιλικής
Ο Δήμος Βασιλικής υπήρξε πρωτοβάθμιος οργανισμός τοπικής αυτοδιοίκησης της Ελλάδας, στο νομό Τρικάλων. Λειτούργησε σύμφωνα με το Σχέδιο Καποδίστριας από το 1999 έως το 2010 με έδρα τη Βασιλική.
Συνόρευε με τον Δήμο Καλαμπάκας στα βόρεια και στα δυτικά, με τον Δήμο Φαλώρειας στα νότια και με τον Δήμο Παραληθαίων στα ανατολικά. Ήταν κατά βάση δήμος αγροτικός και πεδινός με μέσο σταθμικό υψομέτρου 162 μέτρων. Αποτελούνταν από 3 δημοτικά (από το 2006 τοπικά) διαμερίσματα, καταλάμβανε έκταση 41,8 τ.χλμ. περίπου και είχε μόνιμο πληθυσμό 2.350 κατοίκων στην απογραφή του 2001.
Με τη διοικητική μεταρρύθμιση του 2011 (Σχέδιο Καλλικράτης), ο Δήμος Βασιλικής ενσωματώθηκε στον νέο διευρυμένο Δήμο Καλαμπάκας (που μετονομάστηκε το 2018 σε Δήμο Μετεώρων) της Περιφέρειας Θεσσαλίας. Τα όρια του πρώην Δήμου Βασιλικής ταυτίζονται με τα όρια της Δημοτικής Ενότητας Βασιλικής του Δήμου Μετεώρων.
Διοικητική διαίρεση
Ο δήμος περιελάμβανε τα παρακάτω δημοτικά/τοπικά διαμερίσματα και οικισμούς:
Δήμαρχοι
μικρογραφία|Ο βράχος της Θεόπετρας δεσπόζει στην περιοχή του πρώην Δήμου Βασιλικής Δήμαρχοι Βασιλικής διετέλεσαν οι εξής:
Κροζέ-λε-Πετί
Παραπομπές
Κατηγορία:Κοινότητες του Ντου
Ο Τίγρης, ο Γουίνι και η Παρέα τους
Ο Τίγρης, ο Γουίνι και η Παρέα τους (πρωτότυπος τίτλος: The Tigger Movie) είναι μια Αμερικανική κωμική-δραματική ταινία μιούζικαλ κινουμένων σχεδίων του 2000 σε παραγωγή Walt Disney Television Animation, σενάριο και σκηνοθεσία του Τζουν Φάλκενσταϊν και σε ιστορία του Έντι Γκουζέλιαν. Είναι η δεύτερη ταινία από τη σειρά Γουίνι το Αρκουδάκι που κυκλοφόρησε στις αίθουσες μετά την ταινία Ο Γουίνι το Αρκουδάκι το 1977. Η ιστορία της περιστρέφεται γύρω από τον καλύτερο φίλο του Γουίνι, τον Τίγρη, ο οποίος ψάχνει να βρει το οικογενειακό του δέντρο και άλλους Τίγρεις σαν κι αυτόν.
Είναι η πρώτη ταινία μεγάλου μήκους της σειράς του Γουίνι η οποία δεν ήταν μια συλλογή μικρότερων σε μήκος ταινιών που είχαν κυκλοφορήσει πιο πριν. Είναι επίσης η πρώτη ταινία όπου στον Τίγρη χαρίζει τη φωνή του ο Τζιμ Κάμινγκς (τη χαρίζει επίσης στον Γουίνι). Την πρώτη φωνή στον Τίγρη χάριζε ο Πολ Γουίντσελ, ο οποίος αφυπηρέτησε επίσημα από τον ρόλο το 1999 μετά την ταινία A Valentine for You, και απεβίωσε το 2005. Ο Κάμινγκς είχε ήδη παίξει τον Τίγρη στην ταινία Cartoon All-Stars to the Rescue, καθώς και στους δύο τελευταίους κύκλους της τηλεοπτικής σειράς The New Adventures of Winnie the Pooh. Την ταινία ακολούθησαν δύο ακόμα κινηματογραφικές ταινίες: η Το Γουρουνάκι και η Μεγάλη Παρέα του Γουίνι το 2003 και η Το Φελαντάκι και η Μεγάλη Παρέα του Γουίνι το 2005. Δύο απευθείας σε βίντεο ταινίες ακολούθησαν επίσης: η Winnie the Pooh: Springtime with Roo το 2004 και η Pooh's Heffalump Halloween Movie το 2005.
Η ταινία περιέχει πρωτότυπα τραγούδια από τους αδελφούς Σέρμαν, Ρίτσαρντ και Ρόμπερτ. Αρχικά, η ταινία προοριζόταν για απευθείας σε βίντεο κυκλοφορία, αλλά όταν ο τότε Γενικός Διευθυντής της Disney, Μάικλ Άισνερ, άκουσε τα τραγούδια των Σέρμαν, αποφάσισε να κυκλοφορήσει την ταινία στις αίθουσες παγκοσμίως. Η ταινία αποτελεί επίσης τη μεγαλύτερη εισπρακτική επιτυχία από τη σειρά του Γουίνι.
Η ταινία έλαβε τρεις υποψηφιότητες για βραβείο Annie, στις κατηγορίες Καλύτερης Σκηνοθεσίας, Καλύτερης Ερμηνείας και Καλύτερης Μουσικής.
Πλοκή
Το ξεκίνημα της ιστορίας διακόπτεται από τον Τίγρη, ο οποίος έχει κουραστεί από τις τόσες ιστορίες που έχουν ως κεντρικό πρόσωπο τον Γουίνι. Αφού διαμορφώνει τον τίτλο του βιβλίου ώστε να γράφει «Ο Τίγρης, ο Γουίνι και η Παρέα τους», η ιστορία συνεχίζει.
Η ιστορία ξεκινά με τον Τίγρη να ψάχνει στο Δάσος των Γαλάζιων Ονείρων για κάποιον που να μπορεί να χοροπηδάει μαζί του, αλλά όλοι οι φίλοι του είναι πολύ απασχολημένοι με τις προετοιμασίες για τον χειμώνα που έρχεται. Ενώ ψάχνει για κάποιον να παίξει μαζί του, ο Τίγρης καταστρέφει καταλάθος το σπίτι του Γκαρή, ρίχνοντας πάνω έναν ογκόλιθο. Αργότερα, καταστρέφει το σύστημα που έφτιαξε ο Λαγός για να μετακινήσουν τον ογκόλιθο και εκσφενδονίζει, άθελά του, τους φίλους του σε μια λίμνη. Ο Λαγός είναι έξαλλος με τον Τίγρη και οι υπόλοιποι, παραδέχονται μπροστά του, ότι δεν μπορούν να χοροπηδάνε τριγύρω όπως εκείνος επειδή δεν είναι Τίγρεις σαν αυτόν. Ο Τίγρης αρχίζει να περιπλανιέται λυπημένος και μόνος, ευχόμενος να υπήρχε κάποιος που να του έμοιαζε.
Ο Ρω, ο οποίος ήθελε να παίξει με τον Τίγρη νωρίτερα, του αναφέρει πως αν είχε μια οικογένεια Τίγρεων θα μπορούσαν αυτοί να χοροπηδήσουν μαζί του. Ο Τίγρης ενθουσιάζεται με την ιδέα και οι δυο τους πάνε στην Κουκουβάγια για να τους συμβουλεύσει πώς να βρουν την οικογενειακή ιστορία του Τίγρη. Η Κουκουβάγια τους δείχνει πορτραίτα της δικιάς της οικογένειας και αναφέρει το οικογενειακό δέντρο. Ο Τίγρης ρίχνει καταλάθος τα πορτραίτα κάτω κι ενώ τα βάζει πίσω στη θέση τους, οι πρόγονοι της Κουκουβάγιας εμφανίζονται να κάθονται πάνω σε ένα δέντρο. Αυτό τον οδηγεί στο συμπέρασμα ότι το οικογενειακό δέντρο πρέπει να είναι ένα πραγματικό δέντρο και μαζί με τον Ρω φεύγουν για να το ψάξουν.
Ψάχνοντας το δάσος και μη βρίσκοντας τίποτα, ο Τίγρης και ο Ρω επιστρέφουν στο σπίτι του Τίγρη για να ψάξουν για στοιχεία για το πού βρίσκεται η οικογένειά του. Εκεί, ο Τίγρης διδάσκει στον Ρω το απίθανο «Whoop-de-Dooper-Loop-de-Looper-Alley-Ooper» χοροπήδημα (ελ.: Σούπερ Στριφογυριστό Χοροπηδητό). Βρίσκουν ένα μενταγιόν σε σχήμα καρδιάς στο οποίο ο Τίγρης ελπίζει ότι θα βρει μια φωτογραφία της οικογένειάς του, αλλά τελικά είναι άδειο. Ο Ρω προτείνει στον Τίγρη να προσπαθήσει να γράψει ένα γράμμα στην οικογένειά του, κάτι το οποίο κάνει και το αφήνει να το πάρει ο άνεμος, ελπίζοντας ότι θα φτάσει στην οικογένειά του.
Όταν ο Τίγρης δεν λαμβάνει απάντηση, ο Ρω συγκεντρώνει κρυφά όλους τους φίλους του Τίγρη για να του γράψουν μαζί ένα γράμμα, προσποιούμενοι την οικογένειά του. Όλοι συνεισφέρουν και υπογράφουν ως «η οικογένειά σου». Ο Τίγρης κατακλύζεται από χαρά όταν το λαμβάνει αλλά, «διαβάζοντας ανάμεσα στις γραμμές», παρερμηνεύει τα λόγια και ανακοινώνει ότι η οικογένειά του θα έρθει να τον επισκεφτεί την επόμενη μέρα. Δυστυχώς, οι φίλοι του δεν έχουν το κουράγιο να του πουν την αλήθεια, κι έτσι αποφασίζουν να μεταμφιεστούν σε Τίγρεις και να εμφανιστούν αυτοί ως η υποτιθέμενη οικογένεια του Τίγρη. Ο Λαγός είναι ο μόνος που δε συμφωνεί με αυτό καθώς υπάρχουν πιο σημαντικά πράγματα που πρέπει να γίνουν, όπως η προετοιμασία για την καταιγίδα που έρχεται.
Ο Τίγρης δεν καταλαβαίνει ότι η οικογένειά του είναι οι μεταμφιεσμένοι φίλοι του, μέχρι τη στιγμή που ο Ρω προσπαθεί να κάνει το «Whoop-de-Dooper-Loop-de-Looper-Alley-Ooper» χοροπήδημα και καταλήγει να συντριβεί και πάλι στην ντουλάπα, όπου και χάνει τη μάσκα του. Ο Τίγρης έκπληκτος από όλο αυτό, τον χλευάζει αλλά σύντομα ανακαλύπτει ότι και η υπόλοιπη οικογένεια είναι οι μεταμφιεσμένοι φίλοι του. Απογοητευμένος σκέφτεται ότι οι φίλοι του τον πρόδωσαν και φεύγει μέσα στην άγρια καταιγίδα για να ψάξει την αληθινή του οικογένεια.
Οι φίλοι του Τίγρη ξεκινούν εκστρατεία για να τον βρουν και πείθουν τον Λαγό να τους οδηγήσει μέσα στην καταιγίδα. Βρίσκουν τον Τίγρη να κάθεται πάνω σε ένα μεγάλο δέντρο και αρχίζουν να του φωνάζουν. Πιστεύοντας ότι η οικογένειά του τον βρήκε και τον φωνάζει, ο Τίγρης κατεβαίνει χαρούμενος να τους συναντήσει. Ωστόσο, μπερδεύεται όταν αντί αυτού βρίσκει τους φίλους του και αναρωτιέται γιατί τον ακολούθησαν. Ο Λαγός του λέει ότι πρέπει να επιστρέψει σπίτι αλλά ο Τίγρης του βάζει τις φωνές και αρνείται να εγκαταλείψει το «οικογενειακό του δέντρο» μέχρι να επιστρέψει η οικογένειά του. Η διαφωνία και οι φωνές τους προκαλούν χιονοστιβάδα και ο Τίγρης χοροπηδώντας καταφέρνει να ανεβάσει όλους τους φίλους του στο δέντρο για να είναι ασφαλείς. Εκείνος όμως δεν τα καταφέρνει και παρασύρεται από το χιόνι. Τότε, ο Ρω εφαρμόζει - επιτυχημένα αυτή τη φορά - το «Whoop-de-Dooper-Loop-de-Looper-Alley-Ooper» χοροπήδημα και σώζει τον Τίγρη.
Παραγωγή
Ο Τίγρης, ο Γουίνι και η Παρέα τους ήταν μια παραγωγή του τμήματος της Walt Disney Animation στην Ιαπωνία, το οποίο ανήκει στα DisneyToon Studios της Disney Television Animation. Υπεύθυνη της παραγωγής ήταν η Σιάρον Μόρριλ Ρομπίνοφ.
Ο Πολ Γουίντσελ, ο πρώτος ηθοποιός που χάρισε τη φωνή του στον Τίγρη, είχε αρχικά προγραμματιστεί να το κάνει και για αυτή την ταινία, η οποία τότε είχε τον τίτλο Winnie the Pooh and the Family Tree. Κατά την άνοιξη του 1998, ο Γουίντσελ συμμετείχε σε ένα μόνο τμήμα της ηχογράφησης για την ταινία, ώπου η Disney βρήκε τη φωνή του πολύ καλή και τον απέρριψε από το πρότζεκτ. Αντικαταστήθηκε από τον Τζιμ Κάμινγκς, ο οποίος χάριζε ήδη τη φωνή του στον Γουίνι για την ταινία, αλλά είχε ήδη χαρίσει τη φωνή του στον Τίγρη σε διάφορες τηλεοπτικές σειρές της Disney. Συντετριμμένο από την απομάκρυνση του Γουίντσελ, το τμήμα έρευνας και ανάπτυξης της Disney τον προσέλαβε για να χαρίσει τη φωνή του στο αξιοθέατο που βρισκόταν στο Walt Disney World, The Many Adventures of Winnie the Pooh, το οποίο είχε ανοίξει ένα χρόνο πριν την κυκλοφορία της ταινίας. Αυτή ήταν και η τελευταία ερμηνεία του Γουίντσελ πριν αφυπηρετήσει από την υποκριτική και τον θάνατό του το 2005.
Soundtrack
Τα τραγούδια της ταινίας Ο Τίγρης, ο Γουίνι και η Παρέα τους γράφτηκαν από τους αδελφούς Ρίτσαρντ και Ρόμπερτ Σέρμαν, οι οποίοι δεν είχαν γράψει για ταινία μεγάλου μήκους της Disney για πάνω από 28 χρόνια. Η τελευταία τους μουσική επένδυση για ταινία μεγάλου μήκους ήταν το 1971 για την ταινία Μάγισσες και Σκουπόξυλα, όπου έλαβαν και υποψηφιότητα για Όσκαρ. Προοριζόμενη αρχικά για απευθείας σε βίντεο ή τηλεοπτική κυκλοφορία, τα τραγούδια είχαν τόσο καλή αποδοχή από τον τότε γενικό διευθυντή της Disney, Μάικλ Άισνερ, ο οποίος αποφάσισε να κυκλοφορήσει η ταινία στις κινηματογραφικές αίθουσες. Τη μουσική επένδυση της ταινίας συνέθεσε ο Χάρι Γκρέκσον Γουίλιαμς.
Όλα τα τραγούδια που δημιουργήθηκαν για την ταινία ήταν καινούρια εκτός από το «The Wonderful Things About Tiggers», το οποίο γράφτηκε το 1968 από τους αδελφούς Σέρμαν, για την ταινία μικρού μήκους Winnie the Pooh and the Blustery Day που κυκλοφόρησε την ίδια χρονιά. Η «κεντρική ατάκα» του τραγουδιού: «But the most wonderful Thing About Tiggers is I'm the only one...» παρέχει τη βάση της ιστορίας της ταινίας.
Το τραγούδι «Your Heart Will Lead You Home» ήταν το τελευταίο τραγούδι που γράφτηκε για την ταινία και αποτελεί μια συλλογική προσπάθεια ανάμεσα στα αδέλφια Σέρμαν και τον τραγουδιστή Κέννι Λόγκινς. Αυτό το τραγούδι σηματοδοτεί τη μόνη φορά που οι τρεις τους δούλεψαν μαζί για ένα τραγούδι.
Λίστα κομματιών
250px|thumb|right|Εξώφυλλο soundtrack
Κυκλοφορία
Μετά από την πρεμιέρα στο El Capitan Theatre στις 6 Φεβρουαρίου 2000, η ταινία κυκλοφόρησε ευρέως στις 11 Φεβρουαρίου 2000 και παρέμεινε στις αίθουσες για 23 εβδομάδες.
Home media
Ο Τίγρης, ο Γουίνι και η Παρέα τους κυκλοφόρησε σε VHS και DVD στις 22 Αυγούστου 2000. Και οι δύο εκδοχές περιείχαν το μουσικό βίντεο του τραγουδιού «Your Heart Will Lead You Home» του Κέννι Λόγκινς. Το DVD περιείχε επιπρόσθετα ένθετα.
Η ταινία επανακυκλοφόρησε σε έκδοση 2-δίσκων DVD στις 4 Αυγούστου 2009, για να συμπέσει με την 10η επέτειο κυκλοφορίας της ταινίας. Αυτή η έκδοση περιέχει εκτός από την ταινία σε DVD, κι ένα ψηφιακό αντίγραφο. Περιέχει επίσης όλα τα ένθετα του DVD που κυκλοφόρησε το 2000, αλλά με περισσότερες επιλογές στη γλώσσα και έξτρα υλικό.
Η ταινία κυκλοφόρησε επίσης σε Blu-Ray, σε μια ειδική έκδοση με τίτλο Bounce-a-rrrific, στις 21 Αυγούστου 2012. Η έκδοση αυτή περιέχει το μουσικό βίντεο του τραγουδιού «Your Heart Will Lead You Home» του Κέννι Λόγκινς καθώς και καραόκε για το τραγούδι «Round My Family Tree». Περιέχει επίσης 10 τμήματα με περιπέτειες του Γουίνι με τίτλο Mini Adventures of Winnie the Pooh.
Κριτική
Στη σελίδα συλλογής κριτικών Rotten Tomatoes, η ταινία συγκεντρώνει ποσοστό 62% βασισμένο σε 73 κριτικές, με μέσο όρο 5.9/10. Στο τμήμα ομοφωνίας διαβάζουμε: «Ο Τίγρης, ο Γουίνι και η Παρέα τους μπορεί να μην έχει την τεχνολογική λάμψη και τη βαθύτερη πολυπλοκότητα για ενήλικες που είχαν οι πιο πρόσφατες ταινίες κινουμένων σχεδίων, αλλά είναι διασκεδαστική και γοητευτική».
Box office
Η ταινία έφτασε στο νούμερο 4 του Αμερικανικού box office με έσοδα $9.4 εκατομμύρια το πρώτο Σαββατοκύριακο προβολής. Η ταινία ήταν εμπορική επιτυχία, με συνολικά έσοδα $45,554,533 στις ΗΠΑ και $50,605,267 σε άλλες χώρες, φτάνοντας συνολικά τα $96,159,800 παγκοσμίως. Ο προϋπολογίσμος της ταινίας υπολογίζεται ανάμεσα στα $15 με $30 εκατομμύρια.
Συνέχειες
Η Disney κυκλοφόρησε αρκετές κινηματογραφικές και απευθείας σε βίντεο ταινίες με θέμα τον Γουίνι στα χρόνια που ακολούθησαν. Υπήρξαν δύο κινηματογραφικές ταινίες μεγάλου μήκους με τίτλους Το Γουρουνάκι και η Μεγάλη Παρέα του Γουίνι και Το Φελαντάκι και η Μεγάλη Παρέα του Γουίνι το 2003 και το 2005 αντίστοιχα. Δύο απευθείας σε βίντεο ταινίες που ακολούθησαν ήταν οι Springtime with Roo και Pooh's Heffalump Halloween Movie το 2004 και το 2005 αντίστοιχα.
Εξωτερικοί σύνδεσμοι
Κατηγορία:Ταινίες του 2000 Κατηγορία:Αμερικανικές ταινίες κινουμένων σχεδίων Κατηγορία:Αμερικανικές buddy ταινίες Κατηγορία:Αμερικανικές δραματικές κωμικές ταινίες Κατηγορία:Αμερικανικές ταινίες Κατηγορία:Αμερικανικές μουσικές κωμικές ταινίες Κατηγορία:Αμερικανικές μουσικές δραματικές ταινίες Κατηγορία:Κωμικές ταινίες κινουμένων σχεδίων Κατηγορία:Μουσικές ταινίες κινουμένων σχεδίων Κατηγορία:Ταινίες παραγωγής DisneyToon Studios Κατηγορία:Αγγλόφωνες ταινίες Κατηγορία:Ταινίες παραγωγής Walt Disney Pictures Κατηγορία:Winnie-the-Pooh Κατηγορία:Ταινίες κινουμένων σχεδίων του 2000
Πάπας Μαρκελλίνος
Ο Πάπας Μαρκελλίνος (Papa Marcellino, ... - 1 Απριλίου 305) ήταν επίσκοπος Ρώμης από τις 30 Ιουνίου του 296 έως τις 25 Οκτωβρίου του 304. Προκάτοχός του ήταν ο Πάπας Γάιος. Δεν αναφέρεται στο Martyrologium hieronymianum ή στο Depositio episcoporum, ούτε στο Depositio martyrus.
Ο Μαρκελλίνος υπήρξε Πάπας όταν ο Διοκλητιανός ήταν Ρωμαίος Αυτοκράτορας αλλά δεν είχε ακόμη ξεκινήσει διωγμούς εναντίον των Χριστιανών. Συγκεκριμένα, ο Χριστιανισμός εκείνη την περίοδο απολάμβανε μια μικρή ελευθερία, επιτρέποντας στην Χριστιανική Εκκλησία να αυξήσει τον αριθμό των πιστών της. Ο Καίσαρας Γαλέριος ηγήθηκε του παγανιστικού κινήματος εναντίον του Χριστιανισμού και κατάφερε να πείσει τον Διοκλητιανό να στραφεί εναντίον του Χριστιανισμού το έτος 302. Αρχικά οι Χριστιανοί στρατιώτες διώχθηκαν από τον στρατό, αργότερα έγινε κατάσχεση της Εκκλησιαστικής περιουσίας και Χριστιανικά βιβλία καταστράφηκαν. Μετά από δύο πυρκαγιές στο παλάτι του Διοκλητιανού, αυτός έλαβε αυστηρότερα μέτρα εναντίον των Χριστιανών, αναγκάζοντάς τους ή να αποστατούν ή να καταδικαστούν σε θάνατο.
Οι «Πράξεις του Αγίου Μαρκελλίνου», κείμενο που σήμερα δεν σώζεται, λέει ότι κατά την διάρκεια των διωγμών, ζητήθηκε από τον Μαρκελλίνο να κάνει θυσίες και θυμιάματα προς τιμήν των ειδώλων. Εκείνος αν και αρχικά, φοβούμενος την ζωή του, φάνηκε πρόθυμος αμέσως μετά μετάνιωσε και μαρτύρησε πίστη στον Χριστό με αποτέλεσμα να θανατωθεί μαζί με άλλους Χριστιανούς. Αργότερα, Δονατιστές επισκόποι ζήτησαν από μια Σύνοδο να καταδικάσει τον Πάπα Μαρκελλίνο. Η Σύνοδος αρνήθηκε απαντώντας: prima Sedes a nemine iudicatur. Δηλαδή, την Έδρα Κεφαλή (της Εκκλησίας, δηλ. την Ρώμη) κανείς δεν είναι άξιος να την δικάσει.
Σύμφωνα με το Liber Pontificalis, ο Μαρκελλίνος θάφτηκε στις 26 Απριλίου, 304 μ.Χ., στο νεκροταφείο του Priscilla, στη Via Salaria, 25 μέρες μετά τον μαρτυρικό θάνατό του. Το Liberian Catalogue μας δίνει ως ημερομηνία ταφής του τις 25 Οκτωβρίου. Επίσης, κάποιοι αμφισβήτησαν τον θάνατό του Πάπα (και αργότερα Άγιου) Μαρκελλίνου, αφού ο διάδοχός του ονομαζόταν Μαρκέλλος, με τον οποίο πολλοί μπερδεύτηκαν και νόμιζαν ότι ήταν το ίδιο πρόσωπο. Κατά το ποντιφικάτο του, η Αρμενία έγινε το πρώτο Χριστιανικό έθνος το 301 μ.Χ.
Κατηγορία:Πάπες Κατηγορία:Πάπες 3ου αιώνα Μαρκελλίνος
Φορστερίτης
Ο φορστερίτης (αγγλ. forsterite) είναι νησοπυριτικό ορυκτό της ομάδας του ολιβίνη, του οποίου αποτελεί το πρώτο συστατικό παράμιξης. Το όνομα του δόθηκε προς τιμήν του βρετανού συλλέκτη και εμπόρου ορυκτών Αντ. Φόρστερ (Adolarius Jacob Forster (1793-1806)).
Εμφάνιση, παραγενέσεις
Ανευρίσκεται σε βασικά και υπερβασικά εκρηξιγενή πετρώματα, τα οποία είναι πλούσια σε μαγνήσιο και σίδηρο (σιδηρομαγνησιούχα) και δεν περιέχουν διοξείδιο του πυριτίου (SiO2). Ο φορστερίτης (και τα άλλα ορυκτά της ομάδας του ολιβίνη έχουν πολύ υψηλά σημεία τήξεως (τα στερεοποιημένα ορυκτά είναι άτηκτα) και είναι τα πρώτα που κρυσταλλώνονται κατά την ψύξη του μάγματος. Γι' αυτό το λόγο, ορισμένες λάβες, κατά τις εκρήξεις των ηφαιστείων, περιέχουν ήδη στερεοποιημένους κρυστάλλους ορυκτών της ομάδας του ολιβίνη. Ορισμένα φλεβικά υπερβασικά πετρώματα συνίστανται αποκλειστικά από ορυκτά αυτής της ομάδας, όπως ο περιδοτίτης και ο δουνίτης.
Ημιπολύτιμη παραλλαγή του φορστερίτη είναι το περίδοτο, το οποίο δεν πρέπει να συγχέεται με τον περιδοτίτη.
Ο φορστερίτης εξαλλοιώνεται προς σερπεντίνη, τάλκη και μαγνησίτη.
Απαντά σε πολλά σημεία του πλανήτη, λόγω της σύνδεσής του με υπερβασικά εκρηξιγενή. Μεγάλοι φαινοκρύσταλλοί του βρίσκονται στον Βεζούβιο (Ιταλία), στη Νορβηγία (περιοχή Ramsdel) και στη Φινλανδία (περιοχή Ojamo), στα Ουράλια όρη και στη χερσόνησο Κόλα (Ρωσία), στην περιοχή Φόρστμπεργκ της δυτικής Γερμανίας στην περιφέρεια του Άιφελ. Επίσης στην περιοχή Minas Gerais της Βραζιλίας, στο όρος Φράνκλιν (Αυστραλία), στο Μεξικό και στην Αριζόνα των ΗΠΑ.
Περίδοτο ανευρίσκεται στη νήσο Ζαμπαργκάντ (Zabargad) της Ερυθράς θάλασσας, στο Πακιστάν και στη Μιανμάρ.
Βιβλιογραφία
Φορστερίτης Κατηγορία:Ορυκτά του πυριτίου
1476 Κοξ
Ο Κοξ (Cox) είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,989. Ανακαλύφθηκε το 1936 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά του προς τιμή του Γάλλου αστρονόμου Ζ.-Φ. Κοξ.
Εξωτερικοί σύνδεσμοι
Κοξ
Λε Κρουζέ
Το Λε Κρουζέ (γαλλικά: Le Crouzet) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Σεργκέι Μπονταρτσούκ
Ο Σεργκέι Φιόντοροβιτς Μπονταρτσούκ (Серге́й Фёдорович Бондарчу́к, 25 Σεπτεμβρίου 1920 - 20 Οκτωβρίου 1994) ήταν Σοβιετικός σκηνοθέτης, σεναριογράφος και ηθοποιός.
Ασχολήθηκε κυρίως με κινηματογραφικές διασκευές λογοτεχνικών έργων των Μιχαήλ Σόλοχοφ, Λέων Τολστόι και Αντόν Τσέχωφ.
Ο Σεργκέι Μπονταρτσούκ έκανε δύο γάμους με δυο ηθοποιούς (Ίνα Μακάροβα και Ιρίνα Σκόμπτσεβα) και γέννησε άλλους τρεις ηθοποιούς, μεταφέροντας το μικρόβιο και στα εγγόνια του. Γιος του είναι ο Ρώσος σκηνοθέτης Φιόντορ Μπονταρτσούκ, τον οποίο απέκτησε με την Ιρίνα Σκόμπτσεβα.
Παραπομπές
Κατηγορία:Σοβιετικοί σκηνοθέτες κινηματογράφου Κατηγορία:Ουκρανοί σκηνοθέτες κινηματογράφου Κατηγορία:Αποδέκτες του Τάγματος της Φιλίας των Λαών
2020 (αριθμός)
Το 2020 (Δύο χιλιάδες είκοσι) είναι ο φυσικός αριθμός μετά το 2019 και πριν από το 2021.
Βαλκανικό κύπελλο συλλόγων 1979-80
Το Βαλκανικό Κύπελλο Συλλόγων 1979-80 ήταν το 17ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία μετείχαν έξι σύλλογοι βαλκανικών κρατών. Διεξήχθη σε δύο ομίλους με βαθμολογία και οι νικητές αγωνίστηκαν σε διπλό τελικό. Το Κύπελλο κατέκτησε η Σπορτούλ Στουντεντέσκ από τη Ρουμανία, για πρώτη φορά στην ιστορία της. Στον τελικό αντιμετώπισε την κάτοχο του κυπέλλου Ριέκα από τη Γιουγκοσλαβία. Η προκριματική φάση της διοργάνωσης διεξήχθη από το Μάρτιο ως το Μάιο του 1979 αλλά οι δύο τελικοί έγιναν την επόμενη χρονιά, τον Απρίλιο και το Μάιο του 1980.
Εξωτερικοί σύνδεσμοι
Κατηγορία:Βαλκανικό κύπελλο συλλόγων ποδοσφαίρου Κατηγορία:Ποδόσφαιρο το 1979 Κατηγορία:Ποδόσφαιρο το 1980
Τα Σταφύλια της Οργής
Τα σταφύλια της οργής (αγγλικός τίτλος: The Grapes of Wrath) είναι μυθιστόρημα του βραβευμένου με Νόμπελ Λογοτεχνίας Αμερικανού συγγραφέα Τζον Στάινμπεκ που δημοσιεύθηκε το 1939. Ο συγγραφέας γι' αυτό το έργο τιμήθηκε με το βραβείο Πούλιτζερ το 1940.
Το μυθιστόρημα αποτυπώνει τις επιπτώσεις μιας διπλής οικονομικής και οικολογικής καταστροφής στη ζωή του αμερικανικού έθνους κατά τη δεκαετία του 1930: τη Μεγάλη Οικονομική Ύφεση που ακολούθησε το κραχ του 1929 και την ξηρασία που έπληξε μεγάλα τμήματα της Οκλαχόμα (Νταστ Μπόουλ) στα μέσα της δεκαετίας.
Αφηγείται τις περιπέτειες της αγροτικής οικογένειας των Τζόουντ, οι οποίοι αναγκάζονται να εγκαταλείψουν την Οκλαχόμα λόγω της ξηρασίας, της οικονομικής ύφεσης και των αλλαγών στη γεωργική παραγωγή και ταξιδεύουν στην Καλιφόρνια αναζητώντας γη, δουλειά και μέλλον. Αλλά αντί για την καλοπληρωμένη δουλειά που ήλπιζαν, εκεί τους περίμενε μόνο η εκμετάλλευση, η πείνα και η ξενοφοβία.
Το μυθιστόρημα είναι το τρίτο κοινωνικό μυθιστόρημα του Αμερικανού συγγραφέα, μετά τα Σε αμφίβολη μάχη (1936) και Άνθρωποι και ποντίκια (1937), έργα που οι κριτικοί αποκαλούν «εργασιακή τριλογία» του Στάινμπεκ.
Εμφανίζεται στην 7η θέση στον κατάλογο με Τα 100 βιβλία του 20ού αιώνα της εφημερίδας Le Monde και στη 10η θέση στη λίστα των 100 καλύτερων αγγλόφωνων μυθιστορημάτων του 20ού αιώνα που επιλέχθηκαν από τον αμερικανικό εκδοτικό οίκο Modern Library το 1998.
Συγγραφή
Το μυθιστόρημα προέκυψε από μια σειρά δημοσιογραφικών άρθρων που δημοσιεύθηκαν το 1936 από τον Τζον Στάινμπεκ, για τις ανάγκες των οποίων ακολούθησε τους φτωχούς μετανάστες από την Οκλαχόμα στο ταξίδι τους προς τα δυτικά, μετά από το Νταστ Μπόουλ, μια περίοδο σφοδρών καταιγίδων σκόνης που κατέστρεψαν σε μεγάλο βαθμό το οικοσύστημα και τις καλλιέργιες. Η ρεαλιστική απεικόνιση του οδοιπορικού, των καταυλισμών υποδοχής και των συνθηκών διαβίωσης των μεταναστών εργατών προσδίδει στο έργο μια υψηλή παραστατική αξία εκτός από τη λογοτεχνική του αξία. Ο δεδηλωμένος στόχος του Στάινμπεκ ήταν να χρησιμοποιήσει το «Τα Σταφύλια της Οργής» για να καταγγείλει τα κοινωνικά και πολιτικά δεινά που προκλήθηκαν από μια άδικη οικονομική τάξη και την καταστροφή του περιβάλλοντος.
Υπόθεση
μικρογραφία|250x250εσ|Αγρότες στην [[Οκλαχόμα κατά τη διάρκεια μιας καταιγίδας σκόνης, όπως περιγράφεται από τον Στάινμπεκ στο πρώτο κεφάλαιο του μυθιστορήματος.]] Η ιστορία ξεκινά όταν ο Τομ Τζόουντ αποφυλακίζεται μετά από καταδίκη για ανθρωποκτονία σε αυτοάμυνα. Καθώς επιστρέφει σπίτι, συναντά έναν πρώην πάστορα, τον Τζιμ Κέισι, και ταξιδεύουν μαζί. Φθάνοντας στο οικογενειακό αγρόκτημα, το βρίσκουν έρημο. Ανήσυχοι, πηγαίνουν στον θείο του Τομ όπου βρίσκουν τα άλλα μέλη της οικογένειας Τζόουντ που φορτώνουν ένα φορτηγό με ό,τι έχει απομείνει από τα υπάρχοντά τους. Οι καλλιέργειες εξαφανίστηκαν από την καταιγίδα σκόνης του Νταστ Μπόουλ και έτσι η οικογένεια δεν ήταν σε θέση να πληρώσει τα χρέη της. Διωγμένοι από τα σπίτια τους, ελπίζουν ότι η κατάσταση θα βελτιωθεί στην Καλιφόρνια καθώς φυλλάδια που τους προσφέρουν αγροτική εργασία διανέμονται σχεδόν παντού στην Πολιτεία τους: ελπίζουν ότι εκεί, θα κερδίσουν αρκετά για να ζήσουν. Ο Τομ αποφασίζει να φύγει με την οικογένειά του παραβιάζοντας την υπό όρους αποφυλάκισή του. Μαζί τους ταξιδεύει και ο Τζιμ Κέισι.
Οι Τζόουντ παίρνουν τη διαδρομή 66 προς τα δυτικά. Ο παππούς της οικογένειας πεθαίνει λίγο μετά την αναχώρηση. Σύντομα ανακαλύπτουν ότι ο δρόμος είναι γεμάτος με πολλές οικογένειες που φεύγουν για την Καλιφόρνια. Σε αυτοσχέδιους καταυλισμούς που έχουν στηθεί στην άκρη του δρόμου, ακούν ανησυχητικές ιστορίες οικογενειών που επιστρέφουν από την Καλιφόρνια. Η οικογένεια Τζόουντ δεν θέλει να παραδεχτεί ότι οι υποσχέσεις στις οποίες πιστεύουν δεν θα τηρηθούν. Λίγο πριν φθάσουν, ο Νόα (ο μεγαλύτερος γιος) αφήνει την οικογένεια για να ζήσει στο Κολοράντο και η γιαγιά τους πεθαίνει καθώς διέσχιζαν την έρημο. Φθάνοντας στην Καλιφόρνια, ο Κόνι (ο σύζυγος της Ρόουζ, της κόρης, που είναι έγκυος) τους εγκαταλείπει. Η υπόλοιπη οικογένεια δεν έχει άλλη επιλογή από το να προχωρήσει.
Στην Καλιφόρνια, αντί για την καλοπληρωμένη εργασία που ήλπιζαν, βρίσκουν οικονομική εκμετάλλευση, πείνα και εχθρότητα από τον τοπικό πληθυσμό. Οι μικροί ιδιοκτήτες γης έχουν χρεοκοπήσει και οι μεγάλοι ιδιοκτήτες δεν τους σέβονται: εκμεταλλεύονται τον μεγάλο αριθμό μεταναστών για να μειώσουν τους μισθούς και οι οικογένειες μεταναστών ζουν σε αυτοσχέδιους καταυλισμούς σε συνθήκες απόλυτης ανέχειας.
Καθώς οι εργαζόμενοι υφίστανται την εκμετάλλευση, κάποιοι, μεταξύ των οποίων και ο Τζιμ Κέισι προσπαθούν να τους κάνουν να ενταχθούν σε συνδικάτα. Γίνεται απεργία, σε μια διαδήλωση ο Τζιμ σκοτώνεται από έναν αστυνομικό και ο Τομ σκοτώνει τον δολοφόνο του φίλου του. Κρύβεται για λίγο αλλά αναγκάζεται να φύγει, αποχαιρετά τη μητέρα του και υπόσχεται να υπερασπίζεται τους καταπιεσμένους όπου κι αν βρίσκεται. Η εποχή του βαμβακιού τελείωσε, και η βροχή αρχίζει να πέφτει, οι Τζόουντ έχουν μια παράγκα στεγνή, αλλά οι περισσότεροι μετανάστες δεν είναι τόσο τυχεροί και βρίσκουν καταφύγιο σε αχυρώνες και αυτοσχέδια καταφύγια, όπου πολλοί πεθαίνουν. Το νερό εισβάλλει σταδιακά στο καταφύγιό τους, ενώ η Ρόουζ γεννά ένα νεκρό μωρό. Το νερό φθάνει παντού. Η οικογένεια καταφεύγει σε έναν αχυρώνα, όπου βρίσκουν ένα μικρό αγόρι και τον πατέρα του, ο οποίος είναι εξαιρετικά αδύναμος. Στην τελευταία σκηνή, η Ρόουζ ταΐζει τον άντρα που πεθαίνει από την πείνα με το γάλα της.
Τίτλος
Ο τίτλος του μυθιστορήματος πρότεινε η σύζυγος του συγγραφέα, Κάρολ Στάινμπεκ και είναι μια αναφορά στον Ύμνο της μάχης της Δημοκρατίας που έγραψε η Τζούλια Γουάρντ Χάου κατά τον Αμερικανικό Εμφύλιο Πόλεμο:"« Τα μάτια μου είδαν τη δόξα της έλευσης του Κυρίου: καταπατά τον τρύγο όπου φυλάσσονται τα σταφύλια της οργής. Έχασε τη μοιραία αστραπή του τρομερού γρήγορου σπαθιού Του: Η αλήθεια του προχωρά.  »"Αναφέρεται επίσης στο βιβλίο της Αποκάλυψης του Ιωάννη στα εδάφια 14:19-20 μια αποκαλυπτική έκκληση στη θεία δικαιοσύνη και την απελευθέρωση από την καταπίεση την Ημέρα της κρίσης."«  Και ο άγγελος πέταξε το δρεπάνι του στη γη, θέρισε το αμπέλι της γης και έριξε τα σταφύλια στο μεγάλο πατητήρι της οργής του Θεού. Και το πατητήρι πατήθηκε έξω από την πόλη, και αίμα βγήκε από το πατητήρι, μέχρι τα χαλινάρια των αλόγων, σε απόσταση χιλίων εξακοσίων μέτρων. »"Η φράση εμφανίζεται στο τέλος του μυθιστορήματος:"«  ...και στα μάτια των πεινασμένων υπάρχει μια αυξανόμενη οργή. Στις ψυχές των ανθρώπων τα σταφύλια της οργής γεμίζουν και βαραίνουν, βαραίνουν για τον τρύγο. »"Η εικόνα που επικαλείται ο τίτλος χρησιμεύει ως σύμβολο στην εξέλιξη τόσο της πλοκής όσο και των μεγαλύτερων θεματικών ανησυχιών του μυθιστορήματος: από το τρομερό πατητήρι του Νταστ Μπόουλ η καταπίεση θα προκαλέσει τρομερή οργή αλλά και την απελευθέρωση των εργατών μέσω της συνεργασίας τους. Αυτό προτείνεται αλλά δεν υλοποιείται μέσα στο μυθιστόρημα.
Αντιδράσεις
Επιχειρηματίες και κυβερνητικοί αξιωματούχοι λόγω του σοσιαλιστικού ύφους του έργου το κατήγγειλαν ως «κομμουνιστική προπαγάνδα». Ορισμένες περιοχές, όπως η κομητεία Κερν της Καλιφόρνια, όπου εγκαθίσταται η οικογένεια Τζόουντ, χαρακτήρισαν το βιβλίο συκοφαντικό και μάλιστα έκαψαν αντίγραφά του και το απαγόρευσαν σε βιβλιοθήκες και σχολεία. Ωστόσο, ήταν το μυθιστόρημα με τις μεγαλύτερες πωλήσεις του 1939 και κέρδισε το βραβείο Πούλιτζερ το 1940.
Διασκευή
Μια κινηματογραφική μεταφορά Τα σταφύλια της οργής έγινε το 1940 από τον Τζον Φορντ, με πρωταγωνιστή τον Χένρι Φόντα (το τέλος της ταινίας είναι διαφορετικό από αυτό του μυθιστορήματος).
Παραπομπές
Κατηγορία:Μυθιστορήματα του Τζον Στάινμπεκ Κατηγορία:Αμερικανικά μυθιστορήματα Κατηγορία:Μυθιστορήματα που έγιναν ταινίες
Χαβάη Πέντε-0
Το Χαβάη Πέντε-0 είναι αμερικανική τηλεοπτική αστυνομική δραματική σειρά, διασκευή της σειράς με το ίδιο όνομα που παίχτηκε από το 1968 έως το 1980, η οποία έκανε πρεμιέρα στις 20 Σεπτεμβρίου του 2010 στο CBS. Όπως και στην αρχική εκδοχή, η σειρά αναφέρεται σε μια αστυνομική ομάδα, της οποίας τα μέλη είναι επιλεγμένα από τον κυβερνήτη και εξερευνούν σοβαρά εγκλήματα που διαπράττονται στη Χαβάη.
Η παραγωγή της σειράς έγινε από τις K/Ο Paper Products και 101st Street Television σε συνεργασία με την CBS Productions, ενώ μετέπειτα από την CBS Paramount Television.
Στις 23 Μαρτίου του 2017, το CBS ανανέωσε τη σειρά για τον όγδοο κύκλο, ο οποίος έκανε πρεμιέρα στις 29 Σεπτεμβρίου του 2017.
Πρωταγωνιστές
Ο Άλεξ Ο' Λάφλιν υποδύεται τον πλωτάρχη Στίβεν Ζ. "Στιβ" Μαγκάρετ, USNR, πρώην ΟΥΚά που δούλευε στο Γραφείο Πληροφοριών του Ναυτικού. Το όνομά του το έχει πάρει από τον παππού του, ο οποίος πέθανε από ατύχημα στην Αριζόνα. Ο πατέρας του Μαγκάρετ, ο Τζον δολοφονήθηκε στο επεισόδιο "Πιλότος" και αυτή η δολοφονία αποτελεί τη βάση του πρώτου επεισοδίου της σειράς. (Στη σεζόν 1, επεισόδιο 4, " Lanakila") Ο Στιβ Μαγκέρρετ έχει τόσο πνευματικές όσο σωματικές ικανότητες, μπορεί να μιλάει χαβανέζικα και άπταιστα κινέζικα, καθώς έχει και την ικανότητα να κινείται αθόρυβα σε οποιοδήποτε κλίμα ασχέτως αν είναι μέρα ή νύχτα. Ο Μαγκάρετ χρησιμοποιεί ως κύρια μέσα για την επίλυση εγκλημάτων ότι είχε διδαχτεί σαν ΟΥΚάς. Διδάχτηκε σαν ΟΥΚάς στην Αννάπολι, επί 5 χρόνια και συμμετείχε σε ομάδα ΟΥΚάδων για 6 χρόνια καθώς και στη δουλειά του χρησιμοποιεί τα ίδια όπλα που χρησιμοποιούσε σαν βατραχάνθρωπος συμπεριλαμβανομένου το Sig P226R ως πιστόλι του, το MP5K σαν πολυβόλο και το HK 416 σαν τουφέκι.
Παρά λίγο να βρεθεί νεκρός κατά τη διάρκεια μιας καταδίωξης κατά των ναρκωτικών, στις 11 Σεπτεμβρίου του 2001, και ξέφυγε όταν οι εγκληματίες άκουσαν έξω από το κτήριο σειρήνες νομίζοντας πως το κτίριο είχε περικυκλωθεί από αστυνομικούς. Αυτό συνέβη κατά την περίοδο που βρίσκονταν στο Μανχάταν.
Ο Ντάνιελ Ντάε Κιμ υποδύεται τον υπολοχαγό-ντετέκτιβ Τσιν Χο Κέλλυ, πρώην μέλος του HPD και προστατευόμενος του πατέρα του Μαγκάρετ, ο οποίος παραιτήθηκε από το τμήμα επειδή κατηγορούνταν για διαφθορά. Αργότερα, αποκαλύφθηκε ότι ο θείος του, ένας συνταξιούχος αστυνομικός, είχε πάρει τα λεφτά για να καλύψει κάποιους ιατρικούς λογαριασμούς της θείας του. Παρά την επιμονή και τη προσπάθειά του για καθαρίσει το όνομά του, αποφάσισε να αναλάβει την ευθύνη για το έγκλημα για να μην πάει φυλακή ο θείος του. Τελικά, απαλλάχτηκε από τη κατηγορία της διαφθοράς και επανεντάχθηκε στο HPD ως υπολοχαγός, αλλά προτίμησε να μένει στην 5-0 γιατί τα μέλη της τον στήριξαν όταν δεν ήταν κανείς με το μέρος του. Ο Κέλλυ και ο Μαγκάρετ φοίτησαν στο ίδιο λύκειο όταν ο Κέλλυ Μακγκάρετ ήταν πρωτοετής, με βάση τις παρατηρήσεις που γίνονται σε πολλά διαφορετικά επεισόδια. Ο Κέλλυ ήταν ο αρχηγός της ομάδας ποδοσφαίρου, όμως μετά ο Μαγκάρετ έσπασε όλα τα ρεκόρ του το επόμενο έτος. Εκπαιδεύτηκε από τον πατέρα του Μαγκάρετ όταν φοιτούσε στο HPD. Ο νεαρός Μαγκάρετ εντάχθηκε στους ΟΥΚάδες αφού τέλειωσε η περίοδος του ποδοσφαίρου. Στο “Hana Lokomaikaʻi”, δολοφονήθηκε ο πατέρας του Τσιν, πριν 15 χρόνια, από τον αδελφό της Μαλίας, ο Γκαμπριέλ Γουέινκροφτ, ο οποίος ήταν μέλος των καρτέλ, του Μεξικού, των ναρκωτικών.
Αργότερα ερωτεύτηκε τον γιό του Χίρο Νοσιμούρι, Άνταμ με τον οποίο διατήρησε σχέση. Όταν ο αδελφός του Άνταμ, Μάικλ, απελευθερώθηκε από τη φυλακή χρησιμοποίησε το όπλο της Καλακάουα σκοτώνοντας κάποιον με αυτό. Μετά όμως ο Άνταμ αναγκάστηκε να σκοτώσει τον ίδιο του τον αδελφό για να την προστατέψει. Όμως μετά φοβόνταν να μείνει μαζί της στη Χαβάη γιατί οι φίλοι του Μάικλ θα επέστρεφαν για να πάρουν εκδίκηση και έτσι το σκάσανε μαζί.
Ο Μάσι Όκα υποδύεται τον ιατροδικαστή Δόκτορα Μαξ (εμφανίστηκε στην 2η σεζόν). Παίζει πιάνο και του αρέσουν πολύ οι ταινίες επιστημονικής φαντασίας. Στη 2η σεζόν, στο επεισόδιο "Ha'alele" αποκαλύπτεται ότι η βιολογική του μητέρα δολοφονήθηκε από τον περιβόητο, κατά συρροήν δολοφόνο "Ο Άνθρωπος των Σκουπιδιών" (Trushman) στη Χαβάη, από τη δεκαετία του 1980.
Η Λόρεν Τζέρμαν υποδύεται την ειδική πράκτορα Λόρι Γουέστον (σεζόν 2, επεισόδια 2-4 και επανεμφανίστηκε στην ίδια σεζόν στα επεισόδια 5-16 ). Στα επεισόδια εμφανίζεται σαν ένα πρώην μέλος της Εσωτερικής Ασφάλειας (και του FBI) στην οποία ανατίθεται από τον κυβερνήτη να παρακολουθεί την ομάδα 5-0 για να του επιβεβαιώσει ότι λειτουργούν σύμφωνα με τους κανόνες. Η Γουέστον αναγκάζεται να παραιτηθεί μετά από μια υπόθεση στην οποία εμπλέκονταν κάποιοι Ρώσους που είχαν έρθει στη Χονολουλού.
Η Μισέλ Μπόρθ υποδύεται την υπολοχαγό Καθερίν Ρόλλινς (Σεζόν 3-4, σεζόν 1-2 επαναλαμβανόμενα), η οποία δούλευε στις μυστικές υπηρεσίες του Ναυτικού, καθώς και έχει πάει τρεις φορές στο Καμπούλ για επιθεώρηση. Βοήθησε πολύ τον Στιβ Μαγκάρετ σε μια υπόθεση και αργότερα αφού έγινε η κοπέλα του άρχισε να τους βοηθάει συστηματικά σε διάφορες υποθέσεις. Στη σεζόν 3, άρχισε να προσπαθεί να βρει πληροφορίες για τη Ντόρις Μαγκάρετ μετά από επίκληση του Στιβ. Στην 4η σεζόν παραιτήθηκε από το Ναυτικό για να δουλέψει μαζί με τον πρώην φίλο της, Μπίλι, στην εταιρία ιδιωτικής ασφάλειάς του. Στην ίδια σεζόν ο Μπίλι πυροβολήθηκε κατά τη διάρκεια μιας παρακολούθησης. Υποκύπτοντας στα τραύματά του, ο Μπίλι, άφησε την Καθερίν να καταστραφεί. Τότε, ο Μαγκάρετ την έκανε μέλος στην ομάδα τους. Στη σεζόν 4 επεισόδιο 7 ανακάλυψε τον απαγωγέα του Άνταμ Νοσιμούρι ονόματι Σάτο. Στην ίδια σεζόν η Ρόλλινς αποχωρεί από τη Χαβάη για να βοηθήσει τον Ναζίμπ, όπου ζει με την οικογένειά του στο Αφγανιστάν, ο οποίος της έσωσε τη ζωή πριν χρόνια. Αυτό θα την εμποδίσει να γυρίσει πίσω.
Ο Σι Μακμπρίτζ παίζει τον ρόλο του του πρώην αρχηγού της SWAT του HPD, Λου Γκρόβερ (εμφανίστηκε στη σεζόν 4), ο οποίος έχει μια σχέση αγάπης/μίσους με τον Μαγκάρετ αφού αναγκάστηκε να απελευθερώσει τρεις κρατούμενους με αντάλλαγμα την Κάθριν στην πρεμιέρα της σεζόν 4. Ο ίδιος αργότερα αναγκάστηκε να συνεργαστεί με τον Μαγκάρετ σε μια αποστολή που τους ανέθεσε ο Κυβερνήτης Ντενίνγκ, για να παραδώσει ένα ένταλμα σε έναν χάκερ, όπου έτσι αναμένονταν μετά από την περιπέτειά τους να βγαίνουν κάτι σημάδια αγάπης μέσα στην ανταγωνιστικότητα. Έχει μια κόρη που μετακόμισε από το Σικάγο στη Χαβάη μαζί του για να ξεκινήσει μια νέα ζωή. Το παρελθόν αποκαλύπτεται στο επεισόδιο "La Pale" (μτφρ. "Κρυμμένα Μυστικά"), όπου κατηγορεί τον εαυτό του στο ότι απέτυχε να σώσει ένα αγοράκι που το κρατούσε όμηρο ο πατέρας του και τελικά αυτό είχε κατάληξη στην αυτοκτονία του πατέρα και στη δολοφονία του μωρού. Στην 4η σεζόν, ένας χάκερ απαγάγει την κόρη του. Αφού τη σώζει, παίρνει αναγκαστική πρόωρη συνταξιοδότηση από το HPD, αλλά ο Μαγκάρετ τον προσλαμβάνει και του δίνει μια θέση στην ομάδα 5-0, την οποία και δέχεται.
Ο Τζόρτζ Γκάρσια παίζει τον ρόλο του Τζέρυ Ορτέγκα (σεζόν 4 και σεζόν 5 συνεχόμενα) ο οποίος εργάζεται σαν σύμβουλος στην ομάδα 5-0, την οποία βοηθάει τακτικά σε διάφορες υποθέσεις, καθώς ήταν και στην ίδια τάξη στο λύκειο με τον Τσιν Χο Κέλλυ.
Άλλοι
Ο Τέιλορ Γουίλι υποδύεται τον Καμεκόνα, ιδιοκτήτη του Waiola Shave Ice, το οποίο είναι μια καντίνα που πουλάει γαρίδες καθώς κατέχει και ένα ελικόπτερο περιήγησης. Δουλεύει στην ομάδα 5-0 σαν πληροφοριοδότης. Έχει πολλές διασυνδέσεις σε ολόκληρο το νησί επειδή πριν από κάτι χρόνια πήγε φυλακή όπως αναφέρεται σε διάφορα επεισόδια.
Ο Μαρκ Ντακάσκος παίζει τον ρόλο του Γουό Φατ, ο οποίος εμπλέκεται σε χιλιάδες εγκλήματα ποικίλων ειδών και είναι ο "εγκέφαλος" της Γιακούζα, στην οποία τα μέλη της είναι πωλητές παράνομων όπλων, τρομοκράτες ακόμα και υψηλόβαθμα κυβερνητικά στελέχη. Ευθύνεται για την πληρωμή του Βίκτωρ Χέσε για να δολοφονήσει τον πατέρα του Μαγκάρετ και την κυβερνήτριας Πατ Τζέιμσον καθώς και για τη δολοφονία του Μαγκάρετ (που προφανώς δεν το κατάφερε) για να τον αποτρέψει από την πιο "βαθιά" διερεύνηση για την προηγούμενη δολοφονία που διέπραξε ο Χέσε. Ο ίδιος αργότερα συνελήφθη από τον Μαγκάρετ στο επεισόδιο "Ua Hopu" και τον έκλεισε σε μια ομοσπονδιακή φυλακή στο Κολοράντο. Τελικά δραπετεύει και επιστρέφει στη Χαβάη (σεζόν 4).
Ο Τζέιμς Μάρστερς υποδύεται τον Βίκτωρ Χέσε, τον δολοφόνο του πατέρα του Μαγκάρετ με τη βοήθεια του συνεργάτη του, Γουό Φατ. Ο ίδιος τελικά πεθαίνει στη φυλακή Halawa Correctional Facility από τον Γουό Φατ αφού τον βοήθησε η ομάδα 5-0.
Ο Γουίλ Γιάν Λη παίζει τον ρόλο του Σανγκ Μιν, έναν άνθρωπο με πολλές κατηγορίες που τον συνέλαβε η ομάδα 5-0. Αργότερα χρησιμοποιείται σαν πηγή πληροφοριών και τελικά δραπετεύει από τη φυλακή.
Η Τέιλορ Γκράμπς υποδύεται την Γκρέις Γουίλιαμς, κόρη του Ντάννυ. Το όνομά της το πήρε από μια πρώην συνεργάτης του Ντάννυ, η οποία δολοφονήθηκε σε μια ανεπιτυχή καταδίωξη κατά κάποιων διακινητών ναρκωτικών στη Νέα Υόρκη στις 11 Σεπτεμβρίου του 2001.
Ο Ντένις Τσαν παίζει τον ρόλο του λοχία Ντιούκ Λουκέλα, υπάλληλο του HPD. Ο πατέρας του ηθοποιού, Καμ Φονγκ Τσαν, υποδυόταν τον Τσιν Χο Κέλλυ στο πρωτότυπο Χαβάη 5-0.
Η Κλερ βαν ντε Μπουμ παίζει τον ρόλο της Ρασέλ Έντουαρντς, πρώην γυναίκας του Ντάννυ.
Ο Μαρκ Ντέκλιν υποδύεται τον Σταν Έντουαρντς, πατριός της Γκρέις και δεύτερος σύζυγος της Ρασέλ.
Η Τάριν Μάνινγκ παίζει τον ρόλο της Μαίρη Ανν Μαγκάρετ, η αδελφή του Στιβ.
Η Λαρίσα Ολέινικ παίζει τον ρόλο μιας πρώην αναλύτριας της CIA, Τζένα Καγιέ, η οποία έχει βοηθήσει πολλές φορές την 5-0 στο παρελθόν. Αργότερα αποκαλύπτεται ότι έχει διασυνδέσεις με τον Γουό Φατ. Στο τέλος ενός επεισοδίου βοηθάει τον Γουό Φατ να ξεφύγει από την αστυνομία, για να μην ανακαλύψει η αστυνομία ότι δολοφόνησε τον Βίκτωρ Χέσε. Μετά ο αρραβωνιαστικός της, ο Τζος, ανακαλύπτεται πως είναι ζωντανός ενώ ο Γουό Φατ τον είχε σκοτώσει ήδη. Έτσι η Τζένα πηγαίνει να ζητήσει βοήθεια από τον Στιβ για να τη βοηθήσει να τον σώσει. Έτσι πηγαίνουν μαζί στη Βόρεια Κορέα. Όμως μετά ανακαλύπτεται ότι η Τζένα είχε κάνει συμφωνία με τον Γουό Φατ να κάνουν μια ανταλλαγή. Να ανταλλάξει τον Μαγκάρετ για να πάρει τον Τζος. Όταν την οδήγησαν στο δωμάτιο όπου φύλαγαν τον Τζος συνειδητοποιεί πως ήταν νεκρός βλέποντας το νεκρό σώμα του βασανισμένο και δεμένο σε μια καρέκλα. Έτσι ζητάει συγχώρεση από τον Μαγκάρετ, διότι όση ώρα ήταν εκεί υπέστη βασανιστήρια από τον Γουό Φατ. Εκείνη του δίνει κρυφά μια καρφίτσα για να λύσει τις αλυσίδες, με τις οποίες τον είχαν δέσει. Αμέσως μετά ο Φατ τη σκοτώνει ακαριαία. (σεζόν 2, επεισόδιο 10)
Ο Ίαν Άντονι Ντέιλ υποδύεται τον Άνταμ Νοσιμούρι, ο δεσμός της Κόνο, ο οποιός είναι επικεφαλής της Χαβανέζικης Γιακούζα αφού ο πατέρας του δολοφονείται. Έχει κάνει τεράστιες προσπάθειες να καθαρίσει και να νομιμοποιήσει την οργάνωσή του. Αφού σκότωσε τον αδελφό του, Μάικλ, για να προστατεύσει την Κόνο αυτός κι εκείνη φεύγουν από τη Χαβάη για να κρυφτούν από τους φίλους του Μάικλ, που θέλουν να τον εκδικηθούν για τον θάνατό του. Τελικά, μετά από κάποιες δυσκολίες, επιστρέφουν στη Χαβάη όπου εκεί ο Άνταμ κάνει πρόταση γάμου στην Κόνο.
Ο Ντάνιελ Χένεη παίζει τον ρόλο του Μάικλ Νοσιμούρι, τον αδελφό του Άνταμ, ο οποίος αποφυλακίζεται κατά τη διάρκεια της 3ης σεζόν και θέλει να κάνει τη Γιακούζα όπως ήταν όταν ζούσε ακόμα ο πατέρας του. Έτσι απήγαγε την Κόνο διότι φοβόταν μήπως καταλάβει τα σχέδιά του και τον συλλάβει. Στο τελευταίο επεισόδιο της 3ης σεζόν τον σκοτώνει ο αδελφός του, Άνταμ.
Η Τζην Σμαρτ υποδύεται την Κυβερνήτρια Πατ Τζέιμσον, η οποία έφτιαξε την ομάδα κρούσης 5-0, αλλά αργότερα αποκαλύφθηκε ότι συνεργαζόταν με τον Γουό Φατ. Στο τέλος της πρώτης σεζόν ο Γουό Φατ τη σκοτώνει.
Η Κέλλυ Χου παίζει τον ρόλο της Λόρεν Χιλλς, η οποία δουλεύει για τη δημόσια ασφάλεια με τις εντολές της Κυβερνήτριας Τζέιμσον. Σκοτώθηκε από βόμβα που είχε τοποθετηθεί στο αυτοκίνητό της, στο τέλος της πρώτης σεζόν.
Ο Τομ Σάιζμορ παίζει τον ρόλο του Βίντσε Φριγιέ, ο οποίος δουλεύει στην HPD στις εσωτερικές υποθέσεις. Έδιωξε την Κόνο από την HPD αλλά μετά από κάτι χρόνια τη χρησιμοποίησε για να τον βοηθήσει σε μια υπόθεση. Κατά τη διάρκεια της υπόθεσης αποδείχτηκε ότι η Κόνο ήταν μυστική πράκτορας. Αργότερα δολοφονείται από μια γυναίκα στη σεζόν 2.
Η Ρέικο Αλέσθγουορκ υποδύεται τη Μαλία Γουέινκροφτ, η οποία είναι σύζυγος του Τσιν Χο. Τον παντρεύεται στο επεισόδιο "Alaheo Pauʻole", αλλά πεθαίνει στη πρεμιέρα της τρίτης σεζόν αφότου πυροβολήθηκε από έναν "βρόμικο" αστυνομικό. Ο Τσιν ήταν συντετριμμένος από τον χαμό της γυναίκας του. Η Μαλία έχει έναν αδελφό, Γκαμπριέλ Γουέινκροφτ, ο οποίος δολοφόνησε τον πατέρα του Τσιν.
Ο Μπράιαν Γιάνγκ παίζει τον ρόλο του Τσάρλι Φόνγκ, ο οποίος είναι εγκληματολόγος. Έχει βοηθήσει την ομάδα 5-0 σε πολλές υποθέσεις, αναλύοντας συχνά ενδείξεις. Είναι φίλος με την Κόνο από παλιά.
Ο Αλλ Χάριγκτον υποδύεται τον Μάμο Καχίλε, ιδιοκτήτη ενός καταστήματος για ενοικίαση σανίδων σέρφινγκ στο Γουακίκι Μπίτς (Waikiki Beach) καθώς και είναι παλιός, οικογενειακός φίλος των Μαγκάρετ. Τον πρωτότυπο Μάμο (στο πρώτο Χαβάη 5-Ο) τον έπαιζε ο Ντετ. Μπετ Κοκούα.
Ο Μάρτιν Σταρ παίζει τον ρόλο του Άνταμ "Τοστ" Τσάρλς, είναι ένας ιδιοφυής χάκερ που βοήθησε σε κάτι υποθέσεις την ομάδα 5-0.
Η Κριστίν Λάχτι υποδύεται την Ντόρις Μαγκάρετ, μια πρώην κατάσκοπος της CIA και μητέρα του Στιβ, ο οποίος νόμιζε πως ήταν νεκρή, αλλά στο τέλος εκείνος και η αδελφή του, Μαίρη, επανενώθηκαν. Πολλές φορές αποφεύγει να πει πράγματα αποκρύβοντάς τα από τον Στιβ, πράγμα που τον κάνει δύσπιστο προς αυτήν, αλλά και πιστεύει πως του κρύβει κάτι.
Η Ότομ Ρίζερ παίζει τον ρόλο της Δρ. Γκαμπριέλα "Γκάμπυ" Ασάνο, πρώην ερωτική φίλη του Ντάννυ.
Ο Ντέιβιντ Κέιθ υποδύεται τον Γουέιντ Γκάτσες, ο οποίος ανήκε στην ομάδα 9 των Ο.Υ.Κ.άδων και φίλος του διοικητή Γουάιτ.
Ο Κάλα Αλεξάντερ παίζει τον ρόλο του Καγουίκα, αρχηγός της συμμορίας Καπού.
Η Μέλανη Γκρήφηθ υποδύεται την Κλάρα Γουίλιαμς, τη μητέρα του Ντάννυ.
Ο Κλέο Γούλφορντ παίζει τον ρόλο του Λοχία/Ντετέκτιβ Τζέιμς Τσάνγκ, ο οποίος δουλεύει στην HPD και τον συλλαμβάνει χωρίς κατηγορία ο Μακγάρετ, ώστε να αποκαλύψει τον αληθινό ένοχο. Εμφανίζεται μόνο σε ένα επεισόδιο.
Ιστορία
Η ιδέα για την επιστροφή του Χαβάη 5-Ο είχε τεθεί πολύ πριν το 2010. Αρχικά κάποιοι είχαν γυρίσει κάποια επεισόδια χωρίς όμως να προβληθούν στη τηλεόραση, το 1996. Μερικά αποσπάσματά τους βρέθηκαν διαθέσιμα στο διαδίκτυο. Γυρίστηκε και γράφτηκε από τον Στέφεν Τζ Καννέλ. Πρωταγωνιστούσε ο Γκάρυ Μπουσέι και ο Ρουσέλ Γουόνκ στη νέα ομάδα 5-Ο. Αυτός που έκανε το κάστινκ ήταν ο Τζέιμς ΜακΆρθουρ όπου μετά υποδύθηκε τον Ντανν Γουίλιαμς, αλλά αυτή τη φορά ως Κυβερνήτης της Χαβάης. Επίσης προσπάθησε ο Γουόρνερ Μπρος να γυρίσει ταινία αλλά τελικά απορρίφθηκε.
Στις 12 Αυγούστου του 2008, το CBS ανακοίνωσε ότι θα επαναφέρει τη σειρά Χαβάη 5-Ο. Η νέα έκδοση θα δείχνει τους παλιούς χαρακτήρες της σειράς στην εποχή μας όπου θα επικεντρώνεται στον Στιβ Μαγκάρετ, τον γιό του πατέρα του, Στιβ ( ο οποίος υποτίθεται ότι είναι ο πρωτότυπος Στιβ που τον υποδύονταν ο Τζακ Λορντ), ο οποίος διευθύνει την ομάδα 5-0. Ο Εντ Μπερνέρο, εκτελεστικός παραγωγός και σόουραννερ της σειράς Criminal Minds, ο οποίος γύρισε την καινούργια σειρά και αποκάλεσε το έργο του "Χαβάη 5-Ο, έκδοση 2.0". Επίσης ενσωμάτωσε τα περισσότερα εικονικά στοιχεία του πρωτότυπου, συμπεριλαμβανομένου του "Book 'em Danno", σλόγκαν της νέας έκδοσης. Ο Μπαρνέρο επειδή ήταν οπαδός της αρχικής έκδοσης, είχε τον ήχο των τίτλων στο κινητό του, που του υπενθύμιζε ότι πρέπει να φτιαχτεί μια νέα έκδοση της σειράς. Αυτή η έκδοση δεν προχώρησε πέρα από το στάδιο του σεναρίου.
Στις 17 Μαΐου του 2010, το Χαβάη 5-0 προβλήθηκε στο CBS, το οποίο είχε προγραμματιστεί να προβάλλεται τις Δευτέρες από τις 10 έως τις 11 μ.μ. Η είδηση αυτή ικανοποίησε ιδιαίτερα τη Χαβάη, η οποία πίστευε πως θα φέρει νέα οικονομική άνθηση στο νησί. Η παραγωγή της σειράς, στο υπόλοιπο της πρώτης σεζόν, ξεκίνησε τον Ιούνιο του 2010. Στις 24 του μηνός, οι παραγωγοί ανακοίνωσαν ότι θα χρησιμοποιήσουν την αποθήκη του κτηρίου Honolulu Advertiser, ως το επίσημο στούντιο ηχοληψίας τους για τη σειρά που θα ξεκινούσε τον Ιούλιο. Ο χώρος που αντιπροσωπεύει την έδρα του 5-0 είναι το Δικαστήριο Κέντρο Ιστορίας του Κτηρίου του Ανώτατου Δικαστηρίου στη Χονολουλού, ακριβώς απέναντι από το παλάτι Ιολάνι η οποία αποτελούσε την έδρα του 5-0 της πρωτότυπης σειράς.